1Dek karano, ambo niyo angkau mangatawui, baralah ka barek-nyo ambo bajuwang untuak angkau, sarato untuak urang-urang nan di Laodikia, sarato untuak kasadonyo urang nan alun panah batamu muko jo ambo. 2Kasadonyo ko ambo karajokan supayo ati urang-urang tu manjadi kuwaik, sarato supayo inyo tu samo-samo mangasiahi, saing-go inyo tu arek basatu. Jo caro nan baitu, inyo tu sabana-bana mangara-ti, sarato jo yakin, sarato mangata-wui rasiyo Allah, iyolah Isa Almasih sandiri. 3Isa Almasih-lah nan mam-bukakkan sagalo kabijaksanoan, sa-rato jo pangatawuan Allah nan du-lu ta-andok. 4Ambo ma-agiah tawu ko, supayo angkau jan dikicuah dek siapo pun juwo nan bamuluik manih kabake angkau. 5Dek karano, biyapun ambo jauah dari angkau, anggauklah bara-so ambo ado di antaro angkau. Nan ambo basukocito dek maliyek angkau bi sa-ati, sarato bi taguah ba-iman ka-bake Isa Almasih. 6Sudaro-sudaro lah manarimo Isa Almasih sabagai Tuhan. Dek karano itu, andaklah angkau iduik basatu jo Baliau, 7sarato ba-urek di dalam Ba-liau. Andaklah angkau mambangun iduik angkau, nan jo Isa Almasih sa-bagai dasarnyo. Andaklah angkau sa-makin ba-iman kabake Isa Almasih, manuruik apo nan lah di-ajakan ka-bake angkau. Sarato andaklah ati angkau malimpah jo raso syukur ka-bake Allah. 8Andaklah angkau ba-ingek-ingek, jan sampai ado urang nan mamikek angkau jo sagalo pangatawuan manu-sia nan indak baguno, tapi hanyo nan ka manyasekkan. Sagalo pangatawu-an nan bakcando itu, indak doh dari Isa Almasih, tapi hanyo dari panda-pek manusia, sarato dari roh-roh pa-nguwaso dunia. 9Dek karano, Allah tu ado sapanuahnyo di dalam diri Isa Almasih, iyolah di dalam diri Baliau sabagai manusia. 10Nan dek karano iduik basatu jo Isa Almasih, angkau pun dibari iduik sapanuahnyo. Dek karano, Isa Almasih adolah Kapalo taradok satiyok roh nan bakuwaso, sarato nan mamarentah. 11Dek karano basatu jo Isa Almasih, angkau lah disunaik, indak doh jo sunaik nan dikarajokan dek manu-sia, tapi, jo sunaik nan dipabuwek dek Isa Almasih, nan lah malapeh-kan angkau dari kuwaso tabiyaik nan badoso. 12Dek karano, pado wa-katu angkau dipamandikan, angkau ibaraiknyo lah dikubuakan samo-sa-mo jo Isa Almasih; sarato jo sacaro dipamandikan tu pulo, angkau sato di-iduikkan baliak samo-samo jo Isa Almasih, dek karano angkau picayo ka kuwaso Allah, nan lah ma-iduik-kan Isa Almasih baliak dari kamati-an. 13Dulu, angkau lah mati sacaro rohani dek karano angkau badoso, sarato dek karano angkau indak disu-naik sacaro layie. Tapi, kiniko Allah ma-iduikkan angkau baliak, samo-sa-mo jo Isa Almasih. Allah lah ma-am-puni sagalo doso kito, 14sarato lah mambatakan surek utang taradok ki-to, nan ma-ancam kito jo saraik-sa-raik nan barek. Jo sacaro manya-libkan surek tu di kayu salib, Allah ma-apuihkan kasadonyo tuduahan taradok kito. 15Di kayu salib tu, Isa Almasih mambuwek sagalo roh-roh nan mamarentah, sarato nan baku-waso, manjadi indak badayo lai. Ka-sadonyo roh tu dijadikan tontonan urang nan banyak, pado wakatu Isa Almasih ma-alau roh-roh tu sabagai tawanan, dalam arak-arakkan kama-nangan Baliau. 16Dek karano itu, janlah mampa-diyakan urang manyalahkan angkau tantang parkaro makanan, atau mi-nunan, atau tantang parkaro ari-ari rayo ugamo, atau parayaan-parayaan bulan baru, atau pun tantang parka-ro ari Sabat. 17Kasadonyo tu hanyolah bayangan sajo, dari sagalo parka-ro nan ka datang, tapi, nan nyato dari sagalo parkaro tu, iyolah Isa Almasih! 18Janlah angkau mampadiyakan di-ri dirugikan, dek urang nan icak-icak marandahkan diri, sarato nan ma-nyambah malekaik-malekaik. Urang tu uju jo sagalo pikierannyo nan du-niawi, sarato mamanggak-manggak-kan sagalo pangliyatannyo nan ta-sandiri, 19sainggo indak lai bapacik kabake Isa Almasih nan manjadi Ka-palo. Di bawah pimpinan Isa Almasih, kaciyek-annyo tubuah dipaliaro, sa-rato diciyekkan dek sagalo pasandi-yannyo, sarato batambah gadang ma-nuruik ka-inginan Allah. 20Angkau lah mati samo-samo jo Isa Almasih, sarato lah dilapehkan dari roh-roh nan manguwasoi alam dunia ko. Dek karano itu, baa mang-ko angkau iduik bakcando urang nan dikuwasoi juwo lai dek dunia ko? Baa mangko angkau bi tunduak kaba-ke sagalo paratuaran nan bakcando iko, 21”Iko jan di-awai", ”Itu jan di-kicok", ”Iko jan disintuah"? 22Kasa-donyo paratuaran tu, adolah tantang sagalo parkaro nan baitu dipakai, in-dak paguno lai. Itu hanyo sagalo pa-ratuaran, sarato jo sagalo pangajaran nan dibuwek dek manusia. 23Batua, kaliyatannyo sagalo parkaro tu bijak-sano jo anjuarannyo supayo urang bi manyambah malekaik, marandahkan diri, sarato jo malacuik-i diri; tapi, kasadonyo tu indak baguno untuak mangandalikan napasu manusia.
Copyright
Learn More
min_Latn zho_Hant eng_Latn